1977L0504 — SL — 05.06.2003 — 008.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 25. julija 1977 o čistopasemskem plemenskem govedu (77/504/EGS) (UL L 206, 12.8.1977, p.8)

spremenjena z:





spremenjena z:







(*) Ta akt ni bil nikoli objavljen v slovenščini.









▼B

DIREKTIVA SVETA

z dne 25. julija 1977

o čistopasemskem plemenskem govedu

(77/504/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 43 in 100 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora ( 2 ), ker igra govedoreja v kmetijstvu Skupnosti zelo pomembno vlogo in ker so zadovoljivi rezultati v veliki meri odvisni od rabe čistopasemskih plemenskih živali; ker si je doslej večina držav članic v okviru svojih nacionalnih rejskih programov prizadevala pospeševati prirejo živine omejenega števila pasem, ki izpolnjujejo posebne zootehniške standarde; ker se pasme in standardi od države do države razlikujejo; ker ta neskladja ovirajo promet znotraj Skupnosti; ker mora biti promet z vsemi čistopasemskimi plemenskimi živalmi v Skupnosti postopno sproščen, da bi se ta neskladja odpravila in s tem poveča produktivnost v kmetijskem sektorju; ker popolna sprostitev prometa zahteva nadaljnje dodatno usklajevanje, zlasti glede priznanja za pleme; ker morajo države članice imeti možnost zahtevati zootehniška spričevala, sestavljena v skladu s postopkom Skupnosti; ker je na nekaterih tehničnih področjih treba uvesti izvedbene ukrepe; ker je za sprejem takih ukrepov treba določiti postopek, ki omogoča tesno sodelovanje med državami članicami in Komisijo znotraj Stalnega odbora za zootehniko; ker morajo do sprejetja teh izvedbenih ukrepov predpisi, ki so na zadevnih področjih trenutno v veljavi, ostati nespremenjeni; ker je treba zagotoviti, da uvoz čistopasemskega plemenskega goveda iz držav nečlanic ni mogoč pod ugodnejšimi pogoji, kakor so tisti, ki veljajo v Skupnosti, SPREJEL NASLEDNJO DIREKTIVO:







Člen 1

V tej direktivi se uporabljajo naslednje opredelitve pojmov:

(a) čistopasemsko plemensko govedo: vsako govedo ►M4 vključno z bivoli ◄ , katerega starši in stari starši so vpisani ali registrirani v rodovniški knjigi pod isto pasmo in ki je samo vpisano ali registrirano in primerno za vpis v tako rodovniško knjigo;

(b) rodovniška knjiga: vsaka knjiga, register, evidenca ali podatkovni medij, ▼A1 — ki ga vzdržuje organizacija ali zveza rejcev, ki jo uradno priznava država članica, v kateri je bila organizacija ali zveza rejcev ustanovljena, ali ki jo uradno priznava uradno ministrstvo zadevne države članice, in ▼B — – v katero se z navedbo svojih prednikov vpišejo ali registrirajo čistopasemske plemenske živali posamezne pasme goveda.

Člen 2

Države članice iz zootehniških razlogov ne smejo prepovedati, omejiti ali ovirati:

— – prometa s čistopasemskim plemenskim govedom znotraj Skupnosti,

— – prometa s semenom in ►M5 jajčne celice in zarodki ◄ čistopasemskega plemenskega goveda znotraj Skupnosti

— – vzpostavitve rodovniških knjig, če izpolnjujejo zahteve, določene po členu 6,

— – priznavanja organizacij ali združenj, ki vodijo rodovniške knjige v skladu s členom 6, in

— – s pridržkom člena 3, prometa z biki za osemenjevanje znotraj Skupnosti.

▼M3

Vendar pa se Portugalski dovoli, da najpozneje do 31. decembra 1990 ohrani uvozne omejitve za govedo, opisano v prvi alinei prejšnjega odstavka, če zadevne pasme niso vključene v seznam dovoljenih pasem na Portugalskem. Portugalska o seznamu dovoljenih pasem obvesti Komisijo in države članice.

▼B

Člen 3

Svet na predlog Komisije najpozneje do 1. julija 1980 sprejme predpise Skupnosti za priznanje čistopasemskega plemenskega goveda za pleme.

Do uveljavitve teh predpisov ostajajo priznanje čistopasemskega plemenskega goveda za pleme in priznanje bikov za osemenjevanje kakor tudi uporaba semena in ►M5 jajčne celice in zarodki ◄ predmet nacionalne zakonodaje, pri čemer velja, da ta zakonodaja ne sme biti restriktivnejša, kakor to velja za čistopasemsko plemensko govedo, seme in ►M5 jajčne celice in zarodki ◄ v namembni državi članici.

Člen 4

Rejske organizacije ali združenja, ki jih država članica uradno priznava, ne smejo nasprotovati vpisu čistopasemskega plemenskega goveda v njihovo rodovniško knjigo, če le-to izpolnjuje zahteve, določene v skladu s členom 6.

Člen 5

Države članice lahko zahtevajo, da čistopasemsko plemensko govedo in seme ali ►M5 jajčne celice in zarodki ◄ teh živali v prometu znotraj Skupnosti spremlja zootehniško spričevalo, ki ustreza vzorcu, sestavljenem v skladu s postopkom, določenim v členu 8, zlasti glede proizvodnih lastnosti.

Člen 6

1. V skladu s postopkom iz člena 8 se določi:

— – metode za merjenje in ocenjevanje proizvodnih lastnosti in metode za napovedovanje genetskih vrednosti goveda,

— – merila, ki veljajo za priznavanje rejskih organizacij in združenj,

— – merila, ki veljajo za vzpostavitev rodovniških knjig,

— – merila, ki veljajo pri vpisu v rodovniško knjigo,

— – podatke, ki morajo biti navedeni na zootehniškem spričevalu.

2. Do uveljavitve predpisov iz prve, druge in tretje alinee odstavka 1:

(a) uradne preglede iz prve alinee odstavka 1, ki se opravljajo v vsaki državi članici in trenutno obstoječe rodovniške knjige, priznavajo tudi druge države članice;

(b) priznavanje rejskih organizacij in združenj še naprej urejajo pravila, ki trenutno veljajo v vsaki državi članici;

(c) nove rodovniške knjige morajo pri vzpostavitvi še naprej izpolnjevati pogoje, ki trenutno veljajo v vsaki državi članici.

Člen 7

Do uveljavitve pravil Skupnosti, pogoji, ki veljajo za uvoz čistopasemskega plemenskega goveda iz držav nečlanic, ne smejo biti ugodnejši od tistih, ki se uporabljajo v prometu znotraj Skupnosti.

Države članice ne dovolijo uvoza čistopasemskega plemenskega goveda iz držav nečlanic, če tega ne spremlja zootehniško spričevalo, ki potrjuje, da je govedo vpisano ali registrirano v rodovniški knjigi države nečlanice izvoznice. Predložiti je treba dokazilo, da so živali vpisane ali registrirane, in primerne za vpis v rodovniško knjigo v Skupnosti.

▼M6

Člen 8

1. Komisiji pomaga Stalni odbor za zootehniko, ustanovljen s Sklepom 77/505/EGS ( 3 ).

2. Pri sklicevanju na ta člen se uporabljata člena 5 in 7 Sklepa 1999/468/ES ( 4 ).

Obdobje iz člena 5(6) Sklepa 1999/468/ES znaša tri mesece.

3. Odbor sprejme svoj poslovnik.

▼M1

Člen 9

Države članice sprejmejo zakone in druge predpise, potrebne za:

(a) uskladitev s to direktivo, z izjemo člena 7, najpozneje do 1. januarja 1979;

(b) uskladitev s členom 7 glede vsake točke, ki jo zajema, na datume, ko so usklajeni z ustreznimi določbami, ki se uporabljajo v prometu znotraj Skupnosti, ter zlasti odločbami, naknadno sprejetimi v skladu s členom 6.

O tem takoj obvestijo Komisijo.

▼B

Člen 10

Ta direktiva je naslovljena na države članice.